Emmy-wenner terug vir 'Veep'-slotseisoen | Netwerk24
Emmy-wenner terug vir 'Veep'-slotseisoen
12 Februarie 2019 22:09
Selina Meyer, hoofkarakter in die komediereeks Veep, hou niks terug in die komende finale seisoen van dié komediereeks nie.
Julia Louis-Dreyfus, wat die rol van visepres. Meyer vertolk, sê Meyer doen haar bes om weer haar voet in die Withuis se deur te kry in die sewende seisoen wat op 31 Maart begin. Daar is net sewe episodes.
Julia Louis-Dreyfus Foto: AP
Louis-Dreyfus sê Meyer is dié keer meer haarself as ooit tevore.
Veep is sedert 2012 'n gewilde reeks op die HBO-netwerk, maar die reeks het vir 'n ruk stilgestaan toe Louis-Dreyfus in 2017 vir borskanker behandel is.
Die voormalige Seinfeld-ster het verlede jaar gesê sy is nou gesond.
Meyer is 'n vuilbek-vuurvreter.
Volgens Louis-Dreyfus is dit onwaarskynlik dat Meyer sal verander. "Ek dink nie groei is noodwendig vir haar nie.
"Ek is baie tevrede met die plek waar die reeks uiteindelik eindig," sê sy.
Veep het al drie Emmys as beste komedie gewen en Louis-Dreyfus het 'n rekord opgestel met haar ses opeenvolgende Emmys as beste aktrise in 'n komediereeks.